Ալբանագիտություն

Ալբանագիտություն, գիտության ճյուղ, որն ուսումնասիրում է ալբաներենը, ալբան ժողովրդի մշակույթը, արվեստը, գրականությունը, տարազը, պատմությունը՝ հիմնական ուշադրությունը նվիրելով ալբաներենին և կիրառելով համապատասխան գիտական մեթոդներ։

Պատմություն 

Ալբանագիտության հիմնադիր ընդունված է համարել 18-րդ դարի գիտնական Յոհան Էրիխ Թունմանին. նա պնդում էր, որ ալբանացիները ուրույն ազգություն են՝ զարգացնելով նրանց իլլիրիական ծագման մասին տեսությունը։ Ավելի ուշ Գուստավ Մայերն ապացուցեց, որ ալբաներենը հնդեվրոպական լեզվաընտանիքի լեզուներից է։

Ալբանագիտության զարգացման գործում զգալի ավանդ են ներդրել նաև Նորբերտ Յոկլը, Միլան Շուֆլայը, Ֆրանց Նոպչա ֆոն Ֆելսյո-Սվիլասը, Կարլ Ռեյնհոլդը, Էքրամ Չաբեյը...

Հումանիտար գիտության այդ ճյուղն իր տարբեր ենթաճյուղերով առավել համակարգված ձևով առաջ է տարվել Տիրանայի ալբանագիտության թագավորական ինստիտուտի, հետագայում՝  Կոսովոյի վարչական կենտրոն Պրիշտինայի ալբանագիտության ինստիտուտի և Ալբանիայի գիտությունների ակադեմիայի ծավալած գործունեության շնորհիվ. գիտական այդ օջախները հիմնադրվել են համապատասխանաբար 1940, 1960 և 1972 թվականներին։

Ծանոթագրություններ

Արտաքին հղումներ 
International Network of Albanology

Գիտություն
Ալբանիայի մշակույթ
Ալբանիայի պատմություն
Գիտությունն Ալբանիայում
Ազգագրագիտություն